17 
in medio dorso sita nigra, e qua (animali vivente) duae mediae illarum taeniarum colore 
albo eminent. Longitudo 1,2 lin. 
Una cum specie antecedente, sed multo rarius hane speciem reperi, et viro clarissimo 
et humanissimo A. Menge, qui de animalibus regionis Gedanensis cognoscendis optime 
meruit, dicatam esse velim. 
Genus Ligidium  BRANDT. 
BRANDT, Conspectus l. e. p. 174. — Genus Zia KOCH. 
Corporis forma animalia, quae generi Ligidio adscripta sunt, Philosciis non dissimilia 
sunt. Processus enim laterales et thoracis et abdominis perbreves sunt et lateribus adjacent. 
li, qui ad quatuor anteriores thoracis annulos pertinent, subrecti sunt vel paululum tantum 
retro versi. Abdomen thorace vix angustius et secundus ejus annulus satis magnus utrinque 
in processum lateralem parvum abit. — Processus frontales non reperiuntur. Antennarum 
exteriorum tres primi articuli perbreves et cylindrici et longitudine inter se fere aequales: 
flagellum decem (vigintive?) articulis compositum, quorum ultimus conicus est et, ut magni- 
tudine aucta conspicitur, in processum styliformem vel setaceum abit. Antennae interiores, 
quamquam e duobus tantum articulis constant, majores quam in affinibus generibus, apice 
compluribus. setis instructi et longitudine duobus primis exteriorum antennarum articulis ae- 
quales sunt. Pedes spurii sexti paris marginibus articuli ultimi abdominis inserti sunt, toti- 
que prominent. Articulus basalis e basi angusta ad apicem versus dilatatur et in parte mar- 
ginis postici interiore in processum subteretem et paululum curvatum abit, cui articulus fina- 
lis interior insertus est. Margo exterior articuli basalis in inferiore ejus parte crassior 
factus cristam prominentem et spina instructam effingit. Articulus finalis exterior, angulo 
artieuli basalis externo nec prolongato affixus, styliformis et in apice seta parva et vix vi- 
sibili instructus est; interior processui descripto insertus styliformis, apice longiore seta 
donato (cf. Brandt l. c. tb. IV. fig. 12. et Milne Edwards l. c. pl. 33. fig. 17., in qui- 
bus figuris ille processus, cui articulus finalis exterior insertus est, nimis longus est). 
Illustrissimus Koch, novis nominibus nimis largus, huic generi nomen Zíae imposuit. 
Ligidium  Persoonii (?)) BRANDT. 
Brandt, Conspectus l. c. p. 174. — — Lygia Aypnorum Latr. — . Oniscus hypnorun Cuv. — 
Oniscus agilis Persoon. — — Zia melanocephala Koch, Deutschlands €rustaceen, fasc. 22. fiv. 18. 
Antennae rejectae quartum fere thoracis annulum attingunt; flagellum ex decem arti- 
culis constat. Oculi permagni et in lateribus capiüs siti. Ultimus abdominis annulus per- 
brevis, longitudine fere quartam tantum partem latitudinis aequante, margine posteriore ro- 
tundato, In pedibus spuriis processus conicus articuli basalis reliquae ejus parti longitudine 
subaequalis, Seta articuli finalis interioris longa, articulum exteriorem paene duplo superat. 
Superficies laevis. Caput nigrum, reliqua corporis pars flavescens, maculis nigris et 
parvis et varie inter se conjunctis conspersa, quae in processuum lateralium thoracicorum 
basi utrinque striam componunt. Medium dorsum thoracis et abdominis nigricans, sed non 
certis finibus a lateribus terminatum. Longitudo 3 lin. 
In lapidibus sub musco reperi in Kleinheide prope Regiomontum. 
